Diari Oficial de la Generalitat Valenciana


Sumari del DOGV 7669, del 01-12-2015 (2015/9579)

RESOLUCIÓ d'11 de novembre de 2015, del Servei Territorial de Indústria i Energia d'Alacant, per la qual s'atorga a Gas Natural Cegas, SA, autorització administrativa per a realitzar el canvi de tipus de gas a subministrar en la xarxa de distribució de gas canalitzat de la zona denominada Orihuela Casco, en el terme municipal d'Orihuela. Expedient número CBREDE/2015/23/03.
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7669

Data del DOGV
:   01-12-2015

Secció del DOGV
:   III. ACTES ADMINISTRATIUS - A) AUTORITZACIONS I CONCESSIONS

Número del document
:   2015/9579


Data del document
:   11-11-2015

Organisme emissor
:   Conselleria d'Economia Sostenible, Sectors Productius, Comerç i Treball

Tipus de document
:   Resolució

Descriptors 

:   * Conselleria d'Economia Sostenible, Sectors Productius, Comerç i Treball
    * Orihuela
    * empresa privada

RESOLUCIÓ d'11 de novembre de 2015, del Servei Territorial de Indústria i Energia d'Alacant, per la qual s'atorga a Gas Natural Cegas, SA, autorització administrativa per a realitzar el canvi de tipus de gas a subministrar en la xarxa de distribució de gas canalitzat de la zona denominada Orihuela Casco, en el terme municipal d'Orihuela. Expedient número CBREDE/2015/23/03. [2015/9579]  
Vist l'expedient amb referència CBREDE/2015/23/03 incoat per part del Servei Territorial de Indústria i Energia d'Alacant, a instància de Gas Natural Cegas, SA, relatiu a la sol·licitud d'autorització administrativa per a realitzar el canvi de tipus de gas GLP a gas natural a subministrar en la xarxa de distribució existent de gas canalitzat de la zona denominada Orihuela Casco, en el terme municipal d'Orihuela, província d'Alacant.  
A l'esmentada sol·licitud s'adjuntava exemplar del projecte tècnic d'execució denominat Projecte de conversió de GLP a gas natural en la xarxa de distribució d'Orihuela Casco, redactat per tècnic competent, acompanyat de la declaració responsable de 31 d'agost de 2015.  
  
Atés que amb data 17 de juny de 2015, va ser dictada resolució de la Direcció General d'Energia per la qual s'atorga autorització administrativa prèvia per a la transmissió de la titularitat a favor de Gas Natural Cegas, SA, de les instal·lacions d'emmagatzematge i distribució de GLP a granel, en el terme municipal d'Orihuela, província d'Alacant, actualment titularitat de Repsol Butano, SA. Expedient CBREDE/2015/9/03.  
  
Atés que per la seua relació amb l'autorització sol·licitada constitueixen antecedents que cal ressenyar els següents actes administratius:  
- Resolució de 22 d'octubre de 1996, de la Conselleria d'Indústria i Comerç sobre concessió administrativa a Repsol Butano, SA, per a la prestació del servei públic de subministrament i distribució per canalització de combustibles gasosos de la 2a i 3a família en les localitats d'Agost, Muro d'Alcoi i Orihuela (Alacant), per a usos domèstics, comercials i xicotetes indústries. Expedient número 1531/96.  
  
- Resolució de 30 de setembre de 1998, del Servei Territorial de Indústria i Energia d'Alacant, per la qual s'autoritza l'execució de les instal·lacions i proves del projecte d'instal·lació de GLP per a subministrament de gas en el terme municipal de Orihuela (Alacant) i annex corresponent.  
- Posada en servei de 16 de novembre de 1999, del Servei Territorial de Indústria i Energia d'Alacant, corresponent a la xarxa de distribució i emmagatzematge de propà (1 depòsit de GLP de 115 m³, aeri, LP 991319, núm. 6147 de placa del Servei Territorial de 19.10.1999), en polígon industrial Pont Alt, carrer L, parcel·la 63, terme municipal d'Orihuela. Expedient número CBDFCP/1997/430.  
- Acta parcial I de comprovació i posada en marxa de les instal·lacions de la xarxa de distribució de gas canalitzat (segons el detall que consta en l'acta) en el municipi d'Orihuela amb data del 2 de desembre de 1999, i resolució d'autorització de posada en marxa i funcionament de la Direcció Territorial d'Alacant de la Conselleria d'Indústria i Comerç amb data del 13 de desembre de 1999.  
- Acta parcial II de comprovació i posada en marxa de les instal·lacions de la xarxa de distribució de gas canalitzat (segons el detall que consta en l'acta) en el municipi d'Orihuela amb data del 23 de març de 2000, i resolució d'autorització de posada en marxa i funcionament de la Direcció Territorial d'Alacant de la Conselleria d'Indústria i Comerç amb data del 4 d'abril de 2000.  
- Acta parcial III de comprovació i posada en marxa de les instal·lacions de la xarxa de distribució de gas canalitzat (segons el detall que consta en l'acta) en el municipi d'Orihuela amb data del 19 d'octubre de 2000, i resolució d'autorització de posada en marxa i funcionament de la Direcció Territorial d'Alacant de la Conselleria d'Indústria i Comerç amb data del 20 d'octubre de 2000.  
- Acta parcial IV de comprovació i posada en marxa de les instal·lacions de la xarxa de distribució de gas canalitzat (segons el detall que consta en l'acta) en el municipi d'Orihuela amb data del 13 de febrer de 2001, i resolució d'autorització de posada en marxa i funcionament de la Direcció Territorial d'Alacant de la Conselleria d'Indústria i Comerç amb data del 13 de febrer de 2001.  
- Acta parcial V de comprovació i posada en marxa de les instal·lacions de la xarxa de distribució de gas canalitzat (segons el detall que consta en l'acta) en el municipi d'Orihuela amb data del 27 d'abril de 2001, i resolució d'autorització de posada en marxa i funcionament de la Direcció Territorial d'Alacant de la Conselleria d'Indústria i Comerç amb data del 7 de maig de 2001.  
- Resolució de 31 de gener de 2013, del Servei Territorial d'Energia d'Alacant, de la Conselleria d'Economia, Indústria, Turisme i Ocupació, per la qual s'atorga a Gas Natural Cegas, SA, autorització administrativa i s'aprova el projecte d'execució per a la construcció de les instal·lacions corresponents a la xarxa de distribució de gas natural en el municipi Orihuela, en la província d'Alacant. Expedient número CBREDE/2012/6/03.  
- Acta de posada en servei parcial del Servei Territorial d'Energia d'Alacant de 16 de desembre de 2014, corresponent a la xarxa de distribució de gas natural en el municipi d'Orihuela, província d'Alacant. Expedient número CBREDE/2012/6/03.  
- Resolució de 30 de novembre de 2012, de la Direcció General d'Energia de la Conselleria d'Economia, Indústria i Comerç de la Generalitat per la qual s'atorga a Gas Natural Cegas, SA, autorització administrativa i s'aprova el projecte d'execució per a la construcció de les instal·lacions corresponents a la xarxa de gas natural consistent en punt d'entrega per mitjà d'estació de regulació i mesura de MOP 16/MOP 0,4 bars i cabal nominal de 2.500 m³(n)/h, en el terme municipal d'Orihuela, en la província d'Alacant. Expedient número CBREDE/2012/5/03.  
  
- Acta de posada en servei del Servei Territorial d'Energia d'Alacant de 16 de desembre de 2014, corresponent a l'estació de regulació i mesura de MOP 16/MOP 0,4 bars i cabal nominal de 2.500 m³(n)/h, en el terme municipal d'Orihuela, província d'Alacant. Expedient número CBREDE/2012/5/03.  
Atés que per aplicació de l'article 46 bis punt 8 de la Llei 34/1998, de 7 octubre, del Sector d'Hidrocarburs, la transformació de les instal·lacions de distribució de GLP a granel per a la seua utilització amb gas natural, requereix autorització administrativa, ha de complir les condicions tècniques de seguretat que siguen aplicables, i sotmetre's en tot a les disposicions normatives vigents per a les Instal·lacions de distribució de gas natural.  
Atés que Gas Natural Cegas, SA, es troba inscrita definitivament en el Registre Administratiu de Distribuïdors de Combustibles Gasosos per Canalització del Ministeri d'Indústria, Energia i Turisme, amb àmbit d'actuació nacional i número 7.  
Atés que amb data 16 de desembre de 2014, el Servei Territorial d'Energia d'Alacant emet l'autorització d'explotació de les instal·lacions corresponents a la xarxa de distribució de gas natural en el municipi d'Orihuela (Expedient CBREDE/2012/6/03), amb el que es disposa de la infraestructura necessària per a subministrar gas natural a la xarxa de distribució existent de GLP a transformar en el municipi d'Orihuela.  
  
Atés que la concessió administrativa atorgada a Repsol Butano, SA, de data 22 d'octubre de 1996, ho va ser per a la prestació del servei públic de subministrament i distribució per canalització de combustibles gasosos de la segona i tercera família, i va imposar que les xarxes havien d'estar previstes per al subministrament de gas natural (2a família), encara que preveia que el tipus de gas a distribuir inicialment fora el propà comercial (3a família).  
Atés que la xarxa de distribució existent va ser dissenyada i construïda per a ser compatible amb la distribució de gas natural, d'acord amb el que preveu l'article 46 bis de la Llei 34/1998, de 7 d'octubre, del Sector d'Hidrocarburs.  
Vist que la documentació tècnica acompanyada reuneix una definició i concreció de les actuacions a realitzar i s'ajusta al que estableix l'article 46 bis de la Llei 34/1998, de 7 d'octubre, del Sector d'Hidrocarburs.  
Vist que s'han complit els tràmits establits en la Llei 34/1998, de 7 d'octubre, en el Reial Decret 1085/1992, d'11 de setembre i en el Reial Decret 1434/2002, de 27 de desembre.  
Vist que el Servei Territorial de Indústria i Energia d'Alacant competent per a la resolució del present expedient, d'acord amb el que disposa l'article 22 del Decret 157/2015, de 18 de setembre, del Consell, pel qual aprova el Reglament orgànic i funcional de la Conselleria d'Economia Sostenible, Sectors Productius, Comerç i Treball i el que estableix l'article 2.2.c de l'Ordre de 9 de febrer de 2001, de la Conselleria d'Indústria i Comerç, per la qual s'atribueixen competències en matèria d'autoritzacions administratives d'instal·lacions de transport, regasificació i distribució de combustibles gasosos per canalització.  
  
Per tot això, complits els requisits i els procediments legals i reglamentaris establits en la legislació vigent aplicables, aquest Servei Territorial de Indústria i Energia, resol:  
  
  
Primer  
Atorgar autorització administrativa a l'empresa Gas Natural Cegas, SA, per a realitzar el canvi de tipus de gas a subministrar en la xarxa existent de distribució de gas canalitzat en la zona denominada Orihuela Casco, de gas GLP a gas natural, en el terme municipal d'Orihuela, les característiques principals i les actuacions del qual s'indiquen a continuació:  
- Tipus de gas a subministrar: gas natural.  
- Punt de connexió: punts de la xarxa existent (autoritzada i posada en marxa) de distribució de gas natural a Orihuela, de titularitat de Gas Natural Cegas, SA, fora de la zona autoritzada a Repsol Butano, SA, en el terme municipal d'Orihuela. (Expedient CBREDE/2012/6/03)  
  
- Pressió màxima d'operació: 0,4 bar  
- Xarxa autoritzada de distribució amb MOP 0,4 bar: 8 839 m de canalitzacions existents de polietilé PE 100 SDR 17,6 i diàmetres de 40, 90, 110, 160 i 200 mm.  
- Zona geogràfica: nucli urbà d'Orihuela, conforme al pla denominat Planta de traçat de la xarxa de distribució, del projecte.  
- Anàlisi i sectorització de la xarxa a convertir i determinació de les actuacions per a connectar amb la xarxa existent autoritzada de distribució de gas natural.  
- Adaptació de les instal·lacions receptores afectades pel canvi de gas.  
La present autorització quedarà sotmesa a les condicions que figuren a continuació:  
1. Les instal·lacions de distribució de gas natural compliran, en tot cas, el que estableix el Reial Decret 919/2006, de 28 de juliol, pel qual s'aprova el Reglament tècnic de distribució i utilització de combustibles gasosos i les seues instruccions tècniques complementàries ICG 01 a 11, i en especial, la Instrucció Tècnica Complementària ITC-ICG 01 «Instal·lacions de distribució de combustibles gasosos per canalització», així com les disposicions i normes tècniques que li siguen aplicables. Així mateix les instal·lacions hauran d'ajustar-se a la resta de normatives tècniques de qualitat i seguretat industrials derivades de la Llei 21/1992, de 16 de juliol, d'Indústria i el seu desplegament reglamentari.  
  
2. Gas Natural Cegas, SA, complirà estrictament les obligacions que s'assenyalen en l'article 74 de la Llei 34/1998, de 7 d'octubre, del Sector d'Hidrocarburs. En especial, estarà obligada a procedir a l'ampliació de les instal·lacions de distribució i facilitar les connexions en l'àmbit geogràfic de la seua autorització, en condicions d'igualtat quan així siga necessari per a atendre noves demandes de subministrament de gas, sense perjuí del que resulte de l'aplicació del règim reglamentàriament establit per a les connexions.  
3. El titular de la present autorització gaudirà, com a distribuïdor, dels drets que assenyala l'article 75 de la Llei 34/1998, de 7 d'octubre, del Sector d'Hidrocarburs, i l'article 10 del Reial Decret 1434/2002, de 27 de desembre, pel qual es regulen les activitats de transport, distribució, comercialització, subministrament i procediments d'autorització d'instal·lacions de gas natural.  
4. Gas Natural Cegas, SA, haurà de sol·licitar l'autorització de tancament del centre d'emmagatzematge existent de GLP, d'acord amb el que preveu l'article 46 bis punt 1 de la Llei 34/1998, de 7 octubre, del Sector d'Hidrocarburs.  
5. Gas Natural Cegas, SA, queda obligada amb els titulars dels contractes en vigor en aqueix moment a substituir o adaptar tots els elements de les instal·lacions receptores afectades pel canvi, i aquells aparells d'utilització declarats en el contracte i, si és el cas, el comptador, amb la finalitat de deixar la instal·lació receptora en condicions de seguretat i sense que açò puga reportar cap cost per a l'usuari, conforme a l'article 38 del Reglament general del servei públic de gasos combustibles.  
6. La Administració, amb el tràmit previ de l'oportú procediment, deixarà sense efecte la present resolució en qualsevol moment en el cas que s'observe l'incompliment o inobservança de les condicions imposades.  
7. La determinació de les tarifes i del règim econòmic que siguen aplicables per al subministrament de gas natural es regiran per les disposicions vigents en cada moment.  
8. Las instal·lacions receptores de gas hauran de complir el que disposa el Reial Decret 919/2006, de 28 de juliol, pel qual s'aprova el Reglament tècnic de distribució i utilització de combustibles gasosos i les seues instruccions tècniques complementàries ICG 01 a 11, i en especial, la Instrucció Tècnica ITC-ICG 07 «Instal·lacions receptores de combustibles gasosos». El titular de les instal·lacions, o si és el cas els usuaris, seran responsables que les seues instal·lacions complisquen les condicions tècniques i de seguretat que reglamentàriament resulten exigibles així com del seu correcte manteniment.  
9. El termini d'execució de les actuacions a desenvolupar serà de 6 mesos, a comptar a partir de la data en què es notifique aquesta resolució. No obstant això, abans de la finalització del termini podrà sol·licitar una ampliació concreta d'aquests per mitjà de sol·licitud motivada davant d'aquest Servei Territorial d'Energia, acompanyant a aquest efecte la documentació justificativa de la demora i del cronograma de treballs previstos per al nou termini sol·licitat.  
10. Personal tècnic en la matèria adscrit al Servei Territorial de Indústria i Energia podrà realitzar les comprovacions i les proves que considere necessàries durant les obres i quan finalitzen aquestes en relació amb l'adequació d'aquesta a la documentació tècnica presentada i al compliment de la legislació vigent i de les condicions d'aquesta resolució. A aquest efecte, el titular de la present resolució haurà de comunicar amb l'adequada antelació al Servei Territorial l'inici de les actuacions.  
  
11. La present autorització en cap cas concedirà al seu titular drets exclusius d'ús, i s'atorga sense perjuí de tercers, deixant a part els drets particulars, i sense perjuí, i independentment, de les concessions, llicències, permisos o autoritzacions de competència municipal, provincial, autonòmica, estatal o d'aquest o altres organismes i entitats que siguen necessaris per a la realització de les instal·lacions, d'acord amb la corresponent legislació sectorial o amb altres disposicions que resulten aplicables i, en especial, les relatives a l'ordenació del territori i del medi ambient, tot això segons el que disposa l'article 73.4 de la Llei 34/1998, de 7 d'octubre.  
  
Segon  
Ordenar:  
- La publicació de la present resolució en el Diari Oficial de la Comunitat Valenciana i en el Butlletí Oficial de la Província d'Alacant.  
- La notificació de la present resolució a Gas Natural Cegas, SA.  
  
Contra la present resolució, que no posa fi a la via administrativa, podrà interposar-se un recurs d'alçada davant de la Direcció General de Indústria i Energia d'aquesta conselleria en el termini d'un mes, comptat des de l'endemà de la notificació, d'acord amb el que estableix l'article 115 de la Llei 30/1992, de 26 de novembre, del Règim Jurídic de les Administracions Públiques i del Procediment Administratiu Comú.  
  
  
Alacant, 11 de novembre de 2015.- Pel Servei Territorial d'Indústria i Energia: Rafael Muñoz Gómez.